
                                                         REFERAT
Privind participarea Consiliului Local în calitate de coorganizator al  Simpozionului International „ Tinerii si Cercetarea Multidisciplinara” , organizat de Asociatia pentru Cercetare Multidisciplinara din Zona de Vest a Romaniei
Asociatia pentru Cercetare Multidisciplinara din Zona de Vest a Romaniei a  depus solicitarea nr SC2006- 000532/ 12.01.06 privind manifestarea Simpozionului International 
„Tinerii si Cercetarea Multidisciplinara”, care va avea loc in perioada 11-12 mai  2006.
           Proiectul isi propune prezentarea rezultatelor cercetării inovative timişorene prin cel puţin 10 lucrări ştiinţifice, participarea unui număr de cel puţin 50 tineri cercetători din România şi cel puţin 10 cercetători din străinătate cu lucrări ştiinţifice si stabilirea de legături între cercetătorii timişoreni şi cei din Regiunea V Vest, respectiv cu cercetătorii din DKMT. Manifestarea ştiinţifică are scopul de a stimula tinerii să se implice în activitatea de cercetare ştiinţifică, aceştia avand posibilitatea de a-şi prezenta rezultatele obţinute beneficiind de recunoaşterea mediului ştiinţific în care îşi desfăşoară activitatea. 

         Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
4.000 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

